Island har et ekstremt hardt klima, så du kan egentlig kun gå Laugavegur mellom ca. 25 juni til tidlig september, avhengig av når snøen smelter og kommer tilbake. Å gå den vinterstid, altså Laugavegur på ski, kan du bare glemme. Det er ikke bare dårlige forberedelser som gjør at ruta er full av minnesteiner etter omkomne. Vinteren i innlandet på Island er, ifølge alle jeg har snakket med, mye mer ekstrem enn her hjemme i Norge.